Liza Marklund

Liza Marklund (täisnimega Eva Elizabeth Marklund; sündinud 9. septembril 1962) on rootsi ajakirjanik ja kirjanik.

Liza Marklund oli UNICEFi hea tahte saadik 2004. aastal.National. UNICEF People UNICEF

Tema kriminaalromaane, mille üks peategelasi on ühe õhtulehe kriminaaluudiste osakonna juhataja Annika Bengtzon, on tõlgitud 30 keelde. Kaks dokumentaalromaani, mille peategelane on Maria Eriksson, ja ühe ulmeromaani on ta kirjutanud kahasse Lotta Snickarega. 

 Elulugu 
Liza Marklund sündis ja kasvas üles Rootsi Piteå valla väikeses Pålmarki külas. Pärast kooli lõpetamist töötas ta Rootsis koristaja ja krupjeena, Iisraelis oliivipakendajana, Londonis ettekandjana ja Hollywoodis statistina. Ajakirjanikuhariduse omandas Kalixi rahvaülikoolis.Om Liza Marklund - Personligt. Piratförlaget AB

Liza Marklund on töötanud ajakirjanikuna sellistes Rootsi väljaannetes nagu Arbetaren, Aftonbladet, Expressen ja Metro ning telejaamas TV4 uudisteosakonna juhina. Praegu on ta vabakutseline kirjanik ja kõmulehe Expressen kolumnist. 

Koos Jan Guillouga ja Ann-Marie Skarpiniga asutas ta 1999. aastal kirjastuse Piratförlaget AB, mis on Rootsis suuruselt kolmas kirjastus.Liza Marklund. DekkariNetiAnn Rudberg. Liza debuterade i Mitt livs novell. SKTFtidningen, 17. august 2007

 Looming 
 Annika Bengtzoni lood 
 "Pommuudis" – Sprängaren, 1998; eesti keelde tõlkinud Anu Saluäär. Suur Eesti Raamatuklubi 2001. Aastal 1998. võitis teos Rootsi kriminaalkirjanduse eriauhinna debüütromaani kategoorias (Debutant-diplomet).
 "Studio Sex" – Studio sex, 1999; eesti keelde tõlkinud Malle Veisserik. Suur Eesti Raamatuklubi 2003.
 "Paradiis" – Paradiset 2000; eesti keelde tõlkinud Kadi-Riin Haasma. Varrak 2011.
 "Prime time" (2002)
 "Punane hunt" – Den röda vargen, 2003; eesti keelde tõlkinud Kadi-Riin Haasma. Varrak 2011
 "Nobeli testament" – Nobels testamente (2006); eesti keelde tõlkinud Kadi-Riin Haasma. Varrak 2012.
 "Eluaegne" – Livstid (2007); eesti keelde tõlkinud Maarja Aaloe. Varrak 2014.
 "Koht päikese all" – En plats i solen (2008); eesti keelde tõlkinud Annika Kupits. Varrak 2014.

 Maria Erikssoni lood 
 "Gömda" (1995)
 "Asyl" (2004)

 Muid teoseid 
 "Härifrån till jämställdheten" (1998)
 "Det finns en särskild plats i helvetet för kvinnor som inte hjälper varandra" (2005)
 "Postcard Killers" (2010)

 Viited 

 Välislingid 

 Liza Marklund. DekkariNeti

Kategooria:Rootsi ajakirjanikud
Kategooria:Rootsi kirjanikud
Kategooria:Rootsi kriminaalkirjanikud
Kategooria:Sündinud 1962